یوفا شامپیون‌لار لیگینده 1/4 فینال مرحله‌سینه ایستارت وئریلیب.
ایلک اویون گونونده ایکی قارشیلاشما باش توتوب.
گئجه‌نین ان ماراقلا گؤزله‌نیلن ماتچی اینگیلتره‌ده "منچستر سیتی" ایله آلمانیا "بایرن مونیخ"ی آراسیندا کئچیریلیب. ائرکن فینال آدلان‌دیریلان اویون "شهرلی‌لر"ین بؤیوک حساب‌لی غلبه‌سی ایله باشا چاتیب - 3:0. میدان صاحیب‌لریندن گل لاری 27-جی دقیقه‌ده رودری، 70-جی دقیقه‌ده برناردو سیلوا و 77-جی دقیقه‌ده ارلینگ هالند ووروب‌لار.
دیگر گؤروشده ایسه ایتالیا "اینتر"ی پورتوقالیادا "بنفیکا"یا 2 جاواب‌سیز گل ایله غالیب گلیب. میلان تمثیلچی‌سی‌نین ترکیبینده 51-جی دقیقه‌ده نیکولو بارلا و 82-جی دقیقه‌ده پنالتی‌دن روملو لوکاکو فرقلنیب.
تیم لر آراسیندا جاواب اویون‌لاری آوریلین 19-دا اولا‌جاق.
یوفا شامپیون‌لار لیگی
1/4 فینال، ایلک اویون‌لار
11 آوریل
22:00 "منچستر سیتی" (اینگیلتره) - "بایرن مونیخ" (آلمانیا) - 0:3
قول‌لار: رودری، 27. برناردو سیلوا، 70. ارلینگ هالند، 77
داور: خسوس هیل مانزانو (اسپانیا)
22:00 "بنفیکا" (پورتوقالیا) - "اینتر" (ایتالیا) - 2:0
گل لار: نیکولو بارلا، 51. روملو لوکاکو، 82 (پنالتی)
داور: مایکل اولیور (اینگیلتره)
قئید ائدک کی، 1/4 فینالین دیگر ایکی گؤروشو بو گون کئچیریله‌جک.
